OpenLLM-France/wikimedia huggingface dataset:
# Pablo Zalba Bidegain

Pablo Zalba Bidegain (Pamplona, 25 de gener de 1975) és un economista i polític navarrès, diputat al Parlament Europeu pel Partit Popular.
El 1997 es llicencià en Administració i direcció d'Empreses a la Universitat de Navarra i el 2007 va obtenir el títol Executive MBA a la London Business School. Ha treballat com a cap de desenvolupament de negocis i Cap de Màrqueting, a empreses com Arcelor, Mittal (a Pamplona i a Madrid, de 1998 a 2004) i fou cap d'exportació a l'empresa pamplonesa Comansa el 2004-2005. De 2005 a 2009 ha estat director comercial i de desenvolupament de Negocis a SIC Lázaro de Corella.
El 2008 formà part de l'executiva que va reconstituir el Partit Popular a Navarra com a separat d'Unió del Poble Navarrès. Fou elegit diputat pel Partit Popular a les eleccions al Parlament Europeu de 2009. Dins del Parlament Europeu és membre de la Comissió de Comerç Internacional, de la Delegació en la Comissió Parlamentària Cariforum-UE i de la Delegació per a les Relacions amb la República Popular de la Xina.
El 28 de març de 2011 protagonitzà un escàndol quan The Sunday Times el va acusar de retocar una directiva comunitària destinada a protegir els consumidors europeus a canvi d'una suma 100.000 euros anyals, però uns mesos l'oficina antifrau de les institucions europees el va declarar innocent. El novembre de 2016 deixà el seu escó quan fou nomenat president de l'Institut de Crèdit Oficial (ICO).

## Referències

* ↑ Un electo del PP en Bruselas enmienda una ley a cambio de dinero Arxivat 2011-11-26 a Wayback Machine. a Gara, 28 de març de 2011
* ↑ Spanish MEP named in 'influence-for-cash' scandal a europeanvoice.com
* ↑ Cash-for-laws: Pablo Zalba Bidegain (Spain, EPP) a youtube
* ↑ «La Oficina Europea contra el Fraude cierra el caso de Pablo Zalba» (en castellà). Diario de Navarra, 24-08-2011. [Consulta: 10 juny 2015].
* ↑ «Pablo Zalba, nuevo presidente del ICO». Europa Press [Madrid], 16-11-2016 [Consulta: 30 novembre 2016].

## Enllaços externs

* Fitxa del Grup Popular Europeu Arxivat 2011-09-17 a Wayback Machine.
* Fitxa del Parlament Europeu
* Pablo Zalba, un joven economista corellano, en la lista del PP a Europa a Diario de Navarra, 29 d'abril de 2009
# L'altra imatge

L'altra imatge (títol original: La otra imagen) és una pel·lícula de 1973 dirigida per Antoni Ribas. Ha estat doblada al català. Va ser presentada al Festival de Canes de 1973.

## Repartiment

* Assumpció Balaguer
* Jordi Bofill
* Miquel Bordoy
* Marta Flores
* Fernando García Ulloa
* Antonio Lara
* Julián Mateos
* Jeannine Mestre
* Francisco Rabal

## Nominacions

* Festival de Canes: Nominada a la Palma d'Or (millor pel·lícula)

## Referències

* ↑ S.A., (ASI) Corporació Catalana de Mitjans Audiovisuals,. «ésAdir > Filmoteca: pel·lícules > L'altra imatge». [Consulta: 18 novembre 2018].
* ↑ «Festival de Cannes: La otra imagen». festival-cannes.com.
# Puntius joaquinae

Puntius joaquinae és una espècie de peix cipriniforme de la família dels ciprínids.

## Referències

* ↑ Hamilton, F. [Buchanan] 1822. An account of the fishes found in the river Ganges and its branches. Edimburg i Londres. Fishes Ganges: i-vii + 1-405, Pls. 1-39.
* ↑ BioLib

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lambert, Derek J.: Freshwater Aquarium Fish. Chartwell Books, Edison, Nova Jersey, Estats Units. Any 1997. ISBN 0-7858-0867-1.
* Mills, Dick: The Bumper Book of Tropical Aquarium Fishes (2a edició). Interpet Publishing. Any 2002. ISBN 1842860747.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# La Serra (Pla d'Urgell)

La Serra és una lleugera elevació de 50 metres que domina la comarca del Pla d'Urgell. Està situada entre els termes municipals de Mollerussa, Miralcamp, Torregrossa i Sidamon i Fondarella.
La massa té forma d'altiplà, de manera que, com a la zona alta, segueix una superfície plana i regular. Destaca la Fita alta, que es considera el punt més alt de tota la zona, amb una altitud de 289,2 metres sobre el nivell del mar. S'hi pot pujar en cotxe, i hi ha situat un repetidor de telecomunicacions al seu extrem superior.

## Instal·lacions

Sobre la zona, La Serra està plena de basses de reg, i un complex sistema de séquies. Cal destacar la situació d'una antiga pedrera, avui abandonada, que es fa servir com a pista de motocross. També, dins del terme municipal de Mollerussa, en la zona més alta, hi ha un aeròdrom de vol ultralleuger que consta de tres pistes de 400, 300 i 200 metres de longitud. Les pistes són de sorra, i l'aeròdrom consta de bar, hangar i gasolinera per a les aeronaus. En el terme municipal de Mollerussa hi ha també el parc de La Serra on, a més a més, s'hi situa una pista d'atletisme de sis carrils; l'IES La Serra i una pista de curses de motor sense asfaltar.

## Cultura

L'any 2011, el grup de música La Pegatina, de Montcada i Reixac, va gravar un videoclip a la zona. Aquest indret és conegut a la rodalia per ser un important espai de lleure en la comarca, on moltes famílies hi van a dinar, i sobretot també per l'acampada i festival de música de Mollerussa, celebrat durant la nit de Pasqua entre els anys 1995 i 2010 i conegut com a "Mollerussa mona mour".

## Arqueologia

Al terme municipal de Sidamon s'hi troba el jaciment ibèric del Tossal de les Tenalles, i una petita fortificació de la Guerra Civil.

## Referències

* ↑ «Ultimen les obres de la primera fase de la pista d'atletisme del Parc de la Serra». Mollerussa Televisió, 12-07-2016.
* ↑ «La Mollerussa Mona-Mour aplega centenars de persones en la seva dotzena edició»., «Ajuntament de Mollerussa».
* ↑ documentació sobre el jaciment digitalitzada per la Generalitat, en pdf.
# Bembix rostrata

Bembix rostrata és una espècie d'himenòpter de la família dels crabrònids. És nativa d'Europa Central i està protegida legalment.

## Distribució

B. rostrata es distribueix d'Europa i la conca del Mediterrani a Àsia central arribant pel nord a Dinamarca i Suècia.

## Característiques

B. rostrata mostra un comportament distintiu al front del seu niu, excavant les galeries ràpidament amb moviments sincronitzats de les seves potes. La seva mida (15–24 mm), el seu vistós abdomen de bandes negres i grogues i les parts de la seva boca (labrum) que formen un bec estret són característiques distintives.

## Comportament

B. rostrata forma colònies d'entre 12 a diversos centenars d'insectes, on cadascuna de les femelles construeixen un tub de fins a 20 cm de llargada que conté una sola cel·la de cria. Hi emmagatzemen dotzenes d'insectes, predominantment grans dípters (Tabanidae, Syrphidae), que alimenten les larves d'aquestes vespes per a formar, en dues setmanes l'estadi d'imago. B. rostata sovint fa els nius en el mateix lloc any rere any.
Aquesta espècie s'ha enrarit per pèrdua d'hàbitat de sorres, per exemple en la conca del Rhin. També és un hoste per a diversos parasitoides com els de les famílies Bombyliidae, Conopidae i Mutillidae. Una vespa cucut especialitzada en B. rostrata és Parnopes grandior.
El comportament de B. rostrata va portar al famós naturalista occità Jean-Henri Fabre a fer estudis intensius d'aquesta espècie.

## Referències

* Evans, H. E.. Studies on the comparative ethology of digger wasps of the genus Bembix'. Ithaca: Comstock, 1957, p. 248 pp.
* Guichard, K. M. «The genus Bembix (Hymenoptera: Sphecidae) in Arabia». Fauna of Saudi Arabia, 10, 1989, pàg. 134–151.
* Hemmingson, A. M. & Nielson, E. T. «Über die Lebensinstinkte der dänischen Bembix rostrata L.». Entomologiske Meddelelser, 16, 1925, pàg. 14–127. (alemany)
* Larsson, F. K. (1986). Increased nest density of the digger wasp Bembix rostrata as a response to parasites and predators (Hymenoptera: Sphecidae), Entomol. Gener. 12:71-75.«Enllaç». Arxivat de l'original el 2012-08-29. [Consulta: 27 desembre 2012].
* Larsson, F. K. (1990). Female body size relationships with fecundity and egg size in two solitary species of fossorial Hymenoptera (Colletidae and Sphecidae). Entomol. Gener. 15:167-171.«Enllaç». Arxivat de l'original el 2013-01-12. [Consulta: 27 desembre 2012].
* Larsson, F. K. (1991). Some take it cool, some like it hot — A comparative study of male mate searching tactics in two species of hymenoptera (Colletidae and Sphecidae). J. Therm. Biol. 16:45-51.«Enllaç».
* Larsson, F. K. & Tengö J. (1989). It is not always good to be large; some female fitness components in a temperate digger wasp, Bembix rostrata (Hymenoptera: Sphecidae) J Kansas Entomol Soc. 62:490–495.«Enllaç».
# Francesc Lacoma i Sans

Francesc Lacoma Sans (Barcelona, 1784 – Madrid, 1812) va ser un pintor de l'entorn de l'escola de Llotja, on va destacar amb obres com La mort sobtada d'Ananies i Saphira.
Al Museu Nacional d'Art de Catalunya es conserva un autoretrat seu d'època primerenca.

## Referències

* ↑ «Francesc Lacoma i Sans». Gran Enciclopèdia Catalana. Barcelona: Grup Enciclopèdia Catalana.

## Bibliografia

* Enrique Arias Anglés: Historia del arte español: Del Neoclasicismo al Impresionismo, Ediciones AKAL, Madrid, 1999, p. 180, isbn 84-460-0854-8.
# L'al·lucinant viatge de Bill i Ted

L'al·lucinant viatge de Bill i Ted (títol original: Bill & Ted's Bogus Journey) és una pel·lícula estatunidenca de ciència-ficció còmica dirigida per Peter Hewitt, estrenada l'any 1991. Es tracta de la continuació de Bill & Ted's Excel·lent Adventure estrenada dos anys abans. Ha estat doblada al català.

## Argument

En un futur llunyà, els ensenyaments de Bill S. Preston i Theodore Logan han portat la pau al planeta. L'ànsia de poder, de governar la terra, porta a Chuck de Nomolos -un tirà megaloman que somia governar el món- a enviar unes versions de ciborg a través del temps perquè matin a Bill i Ted, dos joves rockers sense talent. Bill i Ted, una vegada morts, es troben al temible Grim Reaper i el repten a una sèrie de jocs com a única forma de tornar al món dels vius. Aconsegueixen vèncer-ho i la Mort es posa al seu servei. Després s'embarquen en una odissea còsmica per derrotar els robots i guanyar la Batalla de les Bandes.

## Repartiment

* Keanu Reeves: Ted 'Theodore' Logan
* Alex Winter: Bill Preston
* William Sadler: La Mort
* Joss Ackland: Chuck De Nomolos
* Annette Azcuy: Elizabeth
* Sarah Trigger: Joanna
* Pam Grier: Mme Wardroe
* George Carlin: Rufus
* Hal Landon Jr.: El capità Logan
* Chelcie Ross: El coronel Oats
* Amy Stock-Poynton: Missy

## Referències

* ↑ «L'al·lucinant viatge de Bill i Ted». esadir.cat.
* ↑ «Bill & Ted's Bogus Journey». Allociné.
# Puntius kuchingensis

Puntius kuchingensis és una espècie de peix cipriniforme de la família dels ciprínids que es troba a Malàisia (Sarawak) i la conca del riu Kapuas (Indonèsia).

## Referències

* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Herre, A. W. C. T. 1940. New species of fishes from the Malay Peninsula and Borneo. Bulletin of the Raffles Museum Núm. 16: 5-26, Pls. 1-20.
* Kottelat, M. i A.J. Whitten, 1996. Freshwater fishes of Western Indonesia and Sulawesi: additions and corrections. Periplus Editions, Hong Kong. 8 p.
* Lambert, Derek J.: Freshwater Aquarium Fish. Chartwell Books, Edison, Nova Jersey, Estats Units. Any 1997. ISBN 0-7858-0867-1.
* Mills, Dick: The Bumper Book of Tropical Aquarium Fishes (2a edició). Interpet Publishing. Any 2002. ISBN 1842860747.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# LDU

LDU té els següents significats:
* LDU Quito (de l'acrònim en castellà de Liga Deportiva Universitaria), equip de futbol de la ciutat de Quito (Equador)
* Aliança dels Independents (del seu nom en alemany Landesring der Unabhängigen), partit polític històric de Suïssa
* Descomposició LDU (de l'acrònim en anglès de Lower Diagonal Upper), descomposició d'una matriu en matrius triangulars
# Pilar Ayuso González

Pilar Ayuso González (Badajoz, 16 de juny de 1942) és una enginyera agrònoma, diplomàtica i política espanyola, diputada al Parlament Europeu des de 1999.

## Biografia

El 1964 es llicencià en enginyaria agrònoma, doctorant-se el 1972. El 1983 es diplomà en Comunitats Europees a l'Escola Diplomàtica.
És membre del Cos nacional d'Enginyers Agrònoms de l'Estat i ha estat investigadora (1965-1970) i directora de projectes d'investigació (1970-1996) de l'Institut Nacional d'Investigacions Agràries. Posteriorment ingressà al Partit Popular, i de 1983 a 1991 en fou secretària de la Comissió Nacional d'Estudis d'Agricultura del partit. També ha estat membre de l'executiva provincial del PP a Ciudad Real.
Fou escollida diputada per la província de Ciudad Real a les Corts de Castella-la Manxa a les eleccions autonòmiques de 1991 i 1995, i en fou vocal de la Comissió No Permanent de l'Aigua. Quan José María Aznar va guanyar les eleccions generals espanyoles de 1996 fou nomenada directora general d'alimentació del Ministeri d'Agricultura, Pesca i Alimentació.
Fou escollida diputada del Partit Popular Europeu a les eleccions al Parlament Europeu de 1999, 2004 i 2009. Dins del Parlament Europeu és membre de la Comissió de Medi ambient, Salut Pública i Seguretat Alimentària, de la Delegació per a les Relacions amb els Països de Mercosur i de la Delegació en l'Assemblea Parlamentària Euro-Llatinoamericana. També és membre de la Unió Europea de Dones i vicepresidenta de l'Associació de Dones per la Democràcia.

## Referències

* ↑ «María del Pilar Ayuso González. III Legislatura». Corts de Castella-la Manxa.

## Enllaços externs

* Fitxa de les Corts de Castella-la Manxa
* Fitxa del Parlament Europeu
# Pagan Love Song

Pagan Love Song és una pel·lícula musical estatunidenca de 1950 dirigida per Robert Alton.

## Argument

Pagan Love Song agafa el títol d'una tonada de 1929 escrita per Arthur Freed i Nacio Herb Brown. La trama es construeix com els musicals previs d'Esther Williams de la MGM. Portant una perruca negra i un fort bronzejat, Williams interpreta Mimi Bennett, que està de vacances en els Mars del Sud i és confosa amb una nativa visitant el mestres Endicott (Howard Keel). De seguida s'enamora de Mimi, i Hazard intenta fer-li la cort segons les tradicions de Tahití. Aquest és l'argument; la resta de la pel·lícula és natació a càrrec d'Esther Williams i cant, per Howard Keel. Basada en la novel·la Tahiti Landfall de William S. Stone, Pagan Love Song havia de ser dirigida per Stanley Donen, però Williams va vetar Donen a favor de Robert Alton.

## Repartiment

* Esther Williams: Mimi Bennett
* Howard Keel: Hazard Endicott
* Minna Gombell: Kate Bennett
* Charles Mauu: Tavae
* Rita Moreno: Terru
# Prígorodni (Uliànovsk)

* Per a altres significats, vegeu «Prígorodni».
Prígorodni (en rus: Пригородный) és un poble (un possiólok) de l'óblast d'Uliànovsk, a Rússia, que en el cens del 2010 tenia 2.530 habitants. Pertany al districte d'Uliànovsk.

## Referències

* ↑ «Численность населения Алнашского района в разрезе населённых пунктов на 1 января 2008 года». Алнашский районный Совет депутатов. Arxivat de l'original el 2012-04-11. [Consulta: 20 febrer 2010].
* ↑ «Селения Симбирского уезда. III. Ключищенская волость.». web.archive.org, 10-10-2010. Arxivat de l'original el 2010-10-10. [Consulta: 30 octubre 2019].
* ↑ Край Ильича: Памят.места [Ульяновска и обл.]/Редкол.: Н. А. Кузминский, М. Х. Валкин, Г.Н, Фёдоров. — 2-е изд.-Саратов: Приволж. кн. изд-во (Ульян. отд-ние), 1985. — с. 303.
# Leigh Light

La Llum Leight (en anglès Leigh Light), abreviada "L/L", fou un element anti-submarins usat pels britànics durant la Segona Guerra Mundial. Era una poderosa llum de prop de 22 milions de candeles de 610 mm (24 polzades) de diàmetre ajustada a un nombre de bombarders destinats al Britain's Coastal Command per ajudar-los a veure els U-Boot en superfície durant la nit.
Es va usar de forma satisfactòria des del juny de 1942 fins al final de la guerra (el 1945) per atacar els U-boots que estaven en superfície recarregant les bateries aprofitant la foscor de la nit. L'avió es podia aproximar al submarí usant el radar i només encendre la llum durant l'aproximació final. El submarí no tenia suficient temps per submergir-se i escapar de l'atac i el bombarder tenia una visió clara de l'objectiu. Va tenir tant d'èxit que els submarins alemanys van ser forçats a recarregar les bateries durant les hores de llum durant les quals almenys tenien la possibilitat de veure l'avió quan s'aproximava. Després de la seva introducció les pèrdues de vaixells aliats van caure de les 600.000 a les 200.000 tones per mes.

## Enllaços externs

* Detalls tècnics de la Leigh Light (anglès)
# Belle (pel·lícula de 2021)

Belle (竜とそばかすの姫, Ryū to Sobakasu no Hime) és una pel·lícula d'animació i de ciència-ficció fantàstica del 2021 escrita i dirigida per Mamoru Hosoda i produïda per Studio Chizu. Està basada i inspirada en el conte francès de 1756 La bella i la bèstia de Jeanne-Marie Leprince de Beaumont. La cinta explica la història de la Suzu, que té el cor trencat perquè ha mort la seva mare. Distanciada del món, descobreix U, un espai virtual en què assumeix el rol de Belle.
La pel·lícula es va projectar per primer cop el 15 de juliol de 2021, al Festival de Cannes de 2021, on va ser ben rebuda per la crítica amb un aplaudiment que va durar catorze minuts. Es va estrenar als cinemes al Japó el 16 de juliol de 2021. La distribuïdora GKIDS té la llicència de la pel·lícula a l'Amèrica del Nord, on es va estrenar el 14 de gener de 2022, amb preestrenes en cinemes IMAX selectes el 12 de gener, mentre que Anime Limited va estrenar la pel·lícula al Regne Unit el 4 de febrer de 2022. El 25 de març de 2022 es va estrenar el doblatge en català.
Belle és la tercera pel·lícula japonesa més taquillera de l'any 2021, amb 6,53 mil milions de iens en taquilla el 12 de desembre de 2021.

## Referències

* ↑ «Cannes Premiere: Hosoda Mamoru's 'Belle' Joins Festival Lineup», 04-07-2021.
* ↑ «Mamoru Hosoda's Belle Gets 14-Minute Standing Ovation at Cannes» (en anglès americà). CBR, 16-07-2021. [Consulta: 16 juliol 2021].
* ↑ «GKIDS Screens Mamoru Hosoda's Belle Film on January 14». Anime News Network, 12-10-2021. [Consulta: 12 octubre 2021].
* ↑ «Gkids' Brings Oscar® Nominated Director Mamoru Hosoda's “Belle” To Select Imax Theatres Nationwide». Anime News Network, 19-11-2021. [Consulta: 19 novembre 2021].
* ↑ «Mamoru Hosoda's BELLE in cinemas in the UK and Ireland this February!». Anime UK News, 13-01-2022. [Consulta: 13 gener 2022].
* ↑ «Belle anime movie coming to UK theatres February 2022». The Digital Fix, 13-01-2022. [Consulta: 13 gener 2022].
* ↑ «Belle». Ésadir.cat. [Consulta: 24 novembre 2022].
* ↑ Loo, Egan. «Final Evangelion Film Tops Japan's Box Office in 2021 So Far» (en anglès). Anime News Network, 29-12-2021. Arxivat de l'original el 29 desembre 2021. [Consulta: 30 desembre 2021].
* ↑ Lacerna, Michael. «Evangelion Is Japan's Highest Grossing Movie of the Year» (en anglès americà). CBR, 29-12-2021. Arxivat de l'original el 29 desembre 2021. [Consulta: 30 desembre 2021].

## Enllaços externs

* Belle - Lloc web oficial
* Tràiler en català
* Belle a l'Enciclopèdia d'Anime News Network (anglès)
# Fòssamanha

Fòssa Manha, o Fòssamanha segons les regles gràfiques normals (en francès Fossemagne), és un municipi francès, situat al departament de la Dordonya i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 558 | 556 | 505 | 544 | 535 | 528 | 596 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2008- | Annie Delage | UMP |

## Referències

* ↑ «Toponímia occitana». Arxivat de l'original el 2012-03-15. [Consulta: 13 novembre 2010].
* ↑ http://superlexic.com/revistadoc/wp-content/uploads/2013/07/Linguistica-occitana-6-CLO.pdf Arxivat 2016-03-03 a Wayback Machine., pp. 53-61
# Pabstita

La pabstita és un mineral de la classe dels silicats que pertany al grup de la benitoïta. Va ser anomenada en honor del mineralogista Adolf Pabst (1899-1990), qui va ser president de la Societat Mineralògica d'Amèrica, l'IMA i la Societat Cristal·logràfica d'Amèrica.

## Característiques

La pabstita és un ciclosilicat de fórmula química BaSnSi₃O$_9$. Cristal·litza en el sistema hexagonal, poques vegades en cristalls que mostren un contorn trigonal, en canvi és més habitual que es trobi en forma de grans anèdrics o agregats, de fins a 1 cm. La seva duresa a l'escala de Mohs és 6. És l'anàleg mineral amb estany de la benitoïta.
Segons la classificació de Nickel-Strunz, la pabstita pertany a «09.CA - Ciclosilicats, amb enllaços senzills de 3 [Si₃O$_9$]$^{6-}$ (dreier-Einfachringe), sense anions complexos aïllats» juntament amb els següents minerals: bazirita, benitoïta, wadeïta, calciocatapleiïta, catapleiïta, pseudowol·lastonita, margarosanita, walstromita i bobtrail·lita.

## Formació i jaciments

La pabstita va ser descoberta a la pedrera Kalkar, al comtat de Santa Cruz (Califòrnia, Estats Units) com a farciments de fractura i grans disseminats en roques calcàries silícies recristal·litzades que mostra evidències de metamorfisme de contacte. També ha estat descrita a Tres Pozos (Baixa Califòrnia, Mèxic), al Kirguizstan i al Tadjikistan.

## Referències

* ↑ «Pabstite» (en anglès). Mindat. [Consulta: 30 desembre 2019].
* 1 2 «Pabstite» (en anglès). Handbook of Mineralogy. Arxivat de l'original el 8 de maig 2019. [Consulta: 3 gener 2020].
# L'infern de Malone

L'infern de Malone (originalment en anglès, Give 'Em Hell, Malone) és una pel·lícula de thriller d'acció neo-noir estatunidenca del 2009 dirigida per Russell Mulcahy i protagonitzada per Thomas Jane, Ving Rhames i Elsa Pataky. S'ha doblat i subtitulat al català.

## Repartiment

* Thomas Jane com a Malone
* Ving Rhames com a Boulder
* Elsa Pataky com a Evelyn
* French Stewart com a Frankie the Crooner
* Leland Orser com a Murphy
* Chris Yen com a Mauler
* William Abadie com a Pretty Boy
* Gregory Harrison com Whitmore
* Doug Hutchison com a Matchstick

## Referències

* ↑ «L'infern de Malone». FilminCAT. [Consulta: 21 juliol 2022].
* ↑ McNary, Dave «Russell Mulcahy to direct 'Malone'». Variety, 10-09-2008 [Consulta: 8 gener 2009].
* ↑ «L'infern de Malone». Goita què fan ara. [Consulta: 21 juliol 2022].